http:///.www.springbokboek.co.za/admin.php Helene de Kock omnibusse
Helene de Kock se omnibusse sluit in:
Omnibus 1 - Helene de Kock
Kamer van die stormwind
Omnibus 2 - Helene de Kock
Ballade vir 'n bruid
Omnibus 3 - Helene de Kock
Omnibus 4- Helene de Kock
Omnibus 5 - Helene de Kock
'n Vrou vir Vêr-en-Naby
Omnibus 6 - Helene de Kock
Omnibus 7 - Helene de Kock
Omnibus 8 - Helene de Kock
Omnibus 9 - Helene de Kock
'n Bruid vir vier seisoene
Omnibus 10 - Helene de Kock
Mat vandag se brood
Die Riemland tweeluik - Helene de Kock
Vêr vlug na môre
Helene de Kock - Omnibus 1
Plek van die bittermaan is die verhaal van 'n ongetroude enkelma wat stad toe vlug met haar seuntjie in die hoop dat sy daar "anoniem" sal kan wees. Maar vir die beeldskone Tessa Verwey is dit nie so maklik nie. Dis net nie moontlik om haar van die res van die wêreld af te sny nie, want in die losieshuis waar hulle tuisgaan, word sy voor hartverskeurend keuses gestel. Daar is die dinamiese Simon wat in 'n rolstoel sit, Otto, die aantreklike aspirant-advokaat – en die begrypende wewenaar, Frans. Wie van hulle sal vir haar én haar seuntjie kans sien? En by wie lê haar hart?
In Kamer van die stormwind moet die jong Jessica leer afskeid neem van haar man wat al maande in 'n koma is na 'n rugbybesering. Haar warm menslikheid raak egter die lewe aan van almal om haar en sy besef dat sy, ten spyte van haar hartseer, steeds deel is van die stroom van die lewe. Daar is haar skoonsuster Jeanne, wat haar verlief geraak op 'n man wat haar nie wil hê nie, en die ander suster Elza, wat nog moet leer hoe om mens te wees.
Dan kom daar iemand soos Ezra op die toneel. En die jong predikant, Andrew. Stadigaan word haar lewe in 'n nuwe rigting gedwing…
Helene de Kock is 'n gewilde skrywer wat die kuns verstaan om die mens se emosies met oortuiging uit te beeld en 'n meesleurende verhaal te vertel.
kliek hier vir 'n lys van boeke deur Helene de Kock
Helene de Kock - Omnibus 2
Hierdie verhale vertel van liefdes wat deur oorlog getoets word, van vroue wat deur vuur gaan om uiteindelik geluk te vind.
Ballade vir 'n bruid: Monica gaan weg Londen toe saam met haar nuwe man, Roy Ashton, maar die illusie van geluk word aan flarde geskiet deur die bomme wat op die stad val. En dit bring selfkennis – want die oorlog gooi sy skadu tot in die suiderland waar sy haar jeugvriende Esra Cameron en Karel Dagenaar agtergelaat het. Monica leer om met pyn maar ook met grasie die lewe se aansprake die hoof te bied. Sy leer dat die ware betekenis van vryheid nie daarin lê om te wégkom nie, maar juis om te bly…
Die herfsbelofte: Charlotte Hugo, hoof van 'n groot modehuis, skryf haar stormagtige memoires wat afspeel tydens die Tweede Wêreldoorlog en die weerstand teen Hitler se bewind in Frankryk en Duitsland. Haar lewe in Kaapstad is egter nou ook vol onderstrominge. Haar kleinseun, Wiam, moet Grens toe en dit veroorsaak konflik en verdriet, want sy hartsake is deurmekaar. Dit word 'n verhaal binne 'n verhaal, 'n vervlegting van intriges wat die leser enduit boei.
Lees ook boeke van Heinz G Konsalik in Afrikaans
Heinz G Konsalik skryf boeke wat afspeel tydens die Tweede Wêreldoorlog
Helene de Kock - Omnibus 4
Drie romans oor liefde op die kampus deur een van ons gewildste skryers.
Tiendes van silwer is die verhaal van die liefdeslewe van vier jongmense en speel af op die kampus van Potchefstroom. Die deurmekaar jare van liefkry en keuses doen, seerkry en ontdek dat silwer net 'n skynsel is. En dat werklike geluk net met die hart gekoop kan word.
Gruispad na Tóg Wat speel ook af op 'n kampus – dié van die Universiteit van Pretoria. Die rustelose Pierre Nienaber is nog nie gereed om met sy jeugliefde te trou en te begin boer nie, en besluit om 'n nagraadse kursus te gaan doen. Maar daar is 'n lewenslustige jong mediese student wat al sy waardes onderstebo keer.
In Skemerspel moet Eben sy geliefde Christine teen sy sin agterlaat wanneer hy in Leiden gaan studeer. Hy het gehoop sy sal hom kan vergesel, maar haar jonger boetie se herstel na 'n ernstige ongeluk is stadig en sy kan hom en haar bejaarde ou vader nie alleen los nie. Is hul liefde sterk genoeg om so 'n lang skeiding te deurstaan?
Helene de Kock - Omnibus 5
Vier liefdesverhale om romantiese verlangens mee te voed.
In Die soete dwaling vlug dr. Daïrus Deetlefs weg na Londen. Sy man en sy vriendin, Martine, kan dit nie begryp nie. En in Londen ontmoet hy die misterieuse Sylvia Saunders. Kliek hier om meer te lees
Seisoen van die skimmelson is 'n verhaal wat sy draai gooi in die Vrystaatse Hoogland en in Beiere waarheen Madel Vermeer gaan om sang te studeer. Sy laat haar jeugliefde agter. Tydelik, so glo sy. Maar Madel ontdek dat 'n mens se keuses in die lewe jou oor 'n afgrond kan stoot.
'n Vrou vir Vêr-en-Naby is die liefdesverhaal van Laura Krause, 'n volwasse vrou, een wat al smart moes deurmaak en opsoek is na innerlike vrede. Sy vlug weg en is tussen 'n lewe tóé en 'n lewe vorentoe. Maar hoe hou 'n vrou kop as haar hart nie weet waarheen hy wil nie?
Helene de Kock - Omnibus 7
Drie spanningsvolle liefdesverhale, so aangrypend en meesleurend as wat 'n mens van hierdie ervare en gewilde skrywer, Helene de Kock kan verwag.
Vuurvliegie is 'n spannende verhaal wat toon hoe die volle waarheid selde sigbaar is en dat die liefde sy kwota verdriet bring. Een ding weet Danien Fouché: sy wil vir Alfons hê. Maar sy het die eienaardige gevoel dat sy 'n mens binne die mens liefhet – 'n óú bekende en tog 'n wildvreemde. Sy het altyd gedroom dat die liefde 'n gelyk paadjie met haar sou loop, maar nou het dit nie. Dis tegelyk soet en bitter.
In Sewende somer keer Ester Kolbe terug na die plek waar sy en Zach Dijzel liefgehad het. Sy gaan woon in die Dijzel-huis, waar sewe jaar tevore 'n moord gepleeg is. Niemand kon dit nog vergeet nie en Zach het verdwyn. Maar dis tyd dat Zach terugkom en opeis wat syne is, as hy nog kan. Want die sewende somer is 'n tyd van rus.
Windspoor is 'n verhaal van liefde en verraad. Laura Helmer se bruidegom, Ruben, verdwyn kort voor hulle troue, maar Gustav Bothma is daar om te troos. Niemand glo meer in Ruben nie, tog kan Laura hom nie net laat gaan nie. Nie solank daar 'n geheimsinnige windspoor is wat na hom toe lei nie…
Helene de Kock - Omnibus 8
Hierdie drietal verhale van Helene de Kock speel in die Riemland af en is vol verrassings en romanse. Verhale wat nie gou vergeet sal word nie.
Digby Grootgewaag is die verhaal van drie susters se liefdes en ook hul leed. Daar is 'n intieme verweefdheid in hulle lewe. Die mooie Bettina leef geïsoleerd op hul plaas, die beeldskone weduwee, Zia, is 'n stralerjakker en die jongste, die fraai Carola, is bitter jonk. Hierdie is 'n verhaal van diep, intense liefde, van offervaardigheid en ootmoed.
Kronkelpad na Vergenoeg speel ook af in die Oos-Vrystaat waarheen die internasionale konsertpianis, Tessa, kom om haar mense te besoek. Maar onvoorsiene omstandighede trek haar baie diep in hierdie kring in. Daar is dr. Marcel Malan uit haar kinderjare en ook Aldwin en Stephan, die twee alleenloper-dominees van die Noord- en Suidgemeentes. Sy vind uit dat die lewe nie net uit ekstatiese hoogtepunte bestaan nie, maar hom veral tussen die mure van 'n huis afspeel. En sy moet 'n keuse maak…
In Sonder Winter is dr. Karen Marais 'n vrou wat liefde geken en weer verloor het. En dan een skrikwekkende middag terwyl sy op pad terug is Oos-Vrystaat toe, kry sy die kans om daardie liefde te herwin. Maar kan sy Bernard Cilliers ooit weer vertrou? Die groot vraag wat Karen kwel, is of sy durf regmaak wat sy vier jaar gelede verbrou het.
Lees ook Sarah du Pisanie se verhale wat in Namibië (Suid-Wes Afrika) afspeel
Helene de Kock - Omnibus 9
Man van gister is 'n plaasroman oor die lief en leed van vier jongmense wat na die afloop van hul studies uitsien na 'n idilliese vakansie op Damplaas in die Oos-Vrystaat. Maar onder die skynbaar vreedsame oppervlak is daar tog diep emosionele onderstrominge in hul onderskeie verhoudinge. En die aanwesigheid van die nuwe veearts in die omgewing – 'n man met 'n verlede – lei tot verdere omwentelinge.
Die bruidseisoen bestaan uit twee lang novelles:.
In 'n Bruid vir vier seisoene gaan hou Sanet Bornman in Venesië vakansie waar sy die nuus kry dat haar flambojante verloofde, Kallie, skielik getroud is. Maar gelukkig is daar 'n ou vriend wat haar onderskraag, iemand wat wéét dat die liefde die toets van vier seisoene moet kan deurstaan.
In Huwelik in die herfs besluit Amara om Londen toe te gaan om helderheid te kry oor haar gevoelens vir Pieter Cronjé en oor sy huweliksaansoek. Die besoek bring haar egter weer in kontak met haar rampspoedige jeugliefde.
Uur van die sewester is 'n spannende verhaal wat in die Oos-Vrystaatse berge afspeel. Clara is terug op die plaas na haar verblyf in Italië en dis eers wanneer 'n ou jeugvriend, Alfons Minnaar, een aand gewond by die voordeur opdaag en vra dat sy sy teenwoordigheid geheim hou dat sy agterkom dat daar vreemde dinge aan die gang is in die berge. Mense praat van dwelm- en wapensmokkelary…
In die Vrystaatse Riemland woon die Bassons en die Baumanns wie se geskiedenisse deur vriendskap en intrige verweef is. Hulle ken vreugde en leed en die vêr paaie wat die liefde met elkeen loop…
Vêr vlug na môre vertel van Eugene Basson wat genoop word om 'n vlug na Holland te onderneem om te gaan vasstel wat geword het van sy gevoelens vir die mooi blonde Elsje – Elsje wat met sy aangenome broer, Peet Baumann, getroud is. Gou ondervind hy egter dat die liefde nie 'n gelyk pad loop nie, want in Leiden ontmoet hy vir Sylvie Bosman, wie se persblou oë 'n storm in hom ontketen. Maar Sylvie is 'n getroude vrou…
In Met vandag se brood is Renier, die jong dominee op Petrusdal, vasgevang tussen sy verstand en sy hart: moet hy vir Petra, die stemmige dogter van Peet Baumann, as sy vrou neem terwyl sy hart smag na Vasti, aangenome dogter van Eugene Basson, beeldskoon en met 'n stem soos 'n nagtegaal? Moet hy tevrede wees met vandag se brood, of durf hy na meer verlang?